ཚེས་ཉིན་ཆབ་མདོ་གྲོང་ཁྱེར་འཇོ་མདའ་རྫོང་དུ་སླར་ཡང་ཉེན་ཁའི་གནས་ཚུལ་ཐོན་པར་དམིགས་ནས་ཀྲོང་ཡན་གྱིས་རིམ་པ་ཁག་དང་སྡེ་ཚན་ཁག་གིས་བསམ་བློའི་ངོས་འཛིན་མཐོ་རུ་ཏན་ཏིག་གཏོང་བ་དང་དེང་སྐབས་བདེ་འཇགས་ཐོན་སྐྱེད་དང་རང་བྱུང་གནོད་འཚེའི་ཛ་དྲག་དུས་བབ་ལ་དཔྱད་གཅོད་གསལ་པོ་བྱས་ཏེ་ཆབ་སྲིད་ཀྱི་ཚུགས་གནས་སྔར་བར་མཐོ་རུ་གཏོང་བ་དང་།སྤྱི་ཡོངས་དང་བསྟུན་པ།སྤྱི་ཡོངས་ཀྱི་འདུ་ཤེས་དང་བདག་པོའི་འདུ་ཤེས་ཟབ་ཏུ་གཏོང་བ་བཅས་བྱས་ཏེ་འཕྲལ་སྡོམ་ཉེན་སེལ་རྒུད་སྐྱོབ་ཀྱི་ལས་དོན་ཁག་ཧུར་ཐག་སྒྲུབ་དགོས་པ་དང་།འཕྲལ་སྡོམ་སྔོན་ཇུས་མགྱོགས་མྱུར་ལག་བསྟར་བྱེད་དགོས་པ།ཉེན་ཁའི་གནས་ཚུལ་ལ་དོ་སྣང་ཆེན་པོ་བྱས་ཏེ་བདེ་འཇགས་འགན་ལེན་གྱི་སྔོན་འགྲོའི་ཆ་རྐྱེན་འོག་དུས་ཐོག་ཏུ་གྲངས་གཞིའི་དཔྱད་གཞི་ཁོང་དུ་ཆུད་པར་བྱེད་དགོས་པ།བརྡ་གཏོང་དང་ཆ་འཕྲིན་མཉམ་སྤྱོད་ལས་དོན་ཡག་པོ་སྒྲུབ་དགོས་པ།གླེང་ཕྱོགས་ལ་ཁྲིད་སྟོན་ཡང་དག་བྱས་ཏེ་སྤྱི་ཚོགས་ཀྱི་དོ་ཁུར་ལ་དྲང་ཕྱོགས་ཀྱི་ལན་རྒྱག་དགོས་པ།འབྲེལ་ཡོད་ཕྱོགས་ཁག་གིས་སྟོབས་ཤུགས་སྒྲིག་འཛུགས་ཧུར་ཐག་བྱས་ཏེ་གནོད་འཚེའི་གནས་ཚུལ་ལ་ཁ་གཏད་གཅོག་དགོས་པ།འབྲི་ཆུའི་སྨད་རྒྱུད་ཀྱི་ཆུ་ཤུགས་གློག་ཁང་དང་སྦྲེལ་མཐུད་མཐུན་སྦྱོར་ལས་དོན་ལ་ཤུགས་སྣོན་བརྒྱབ་སྟེ་འབྲེལ་ཡོད་བཀོད་གཏོང་དོ་དམ་ལས་དོན་ཡག་པོ་སྒྲུབ་དགོས་པ།འཕྲལ་སྡོམ་དོ་དམ་པུའི་ལས་དོན་ཚོགས་ཆུང་དང་རིགས་གཅིག་མཁས་ཅན་ཚོགས་ཆུང་གི་མཛུབ་ཁྲིད་འོག་ཚན་རིག་དང་མཐུན་ཞིང་ལུགས་དང་མཐུན་པའི་སྒོ་ནས་ཉེན་སེལ་རྒུད་སྐྱོབ་ཀྱི་ཇུས་གཞི་བཏོན་ཏེ་ནུས་ཤུགས་ཡོད་རྒུས་གནོད་འཚེའི་གྱོང་གུན་ཆུང་དུ་གཏོང་དགོས་པ།མདུན་ཕྱོགས་བཀོད་འདོམས་པུའུ་ནུས་ལྡན་ངང་འཁོར་སྐྱོད་ཐུབ་པར་བྱས་ནས་གནས་ཚུལ་གལ་ཆེན་དུས་ཐོག་ཏུ་གོང་ཞུ་བྱེད་དགོས་པ།ཚགས་ཚུད་ཞིབ་ཚགས་ཀྱི་སྒོ་ནས་མང་ཚོགས་གནས་སྤོ་བཀོད་སྒྲིག་གི་ལས་དོན་ཡག་པོ་བསྒྲུབས་ཏེ་མང་ཚོགས་བདེ་འཇགས་དང་དྲོ་སྐྱིད་ལྡན་པའི་ངང་དགུན་ཁ་སྐྱེལ་ཐུབ་པ་དང་གེགས་ཁུལ་གྱི་སྤྱི་ཚོགས་སྒྲིག་ལམ་ལྡན་པ་དང་བརྟན་ལྷིང་ཡོང་བར་བྱེད་དགོས་པ་བཅས་ཀྱི་ནན་བཤད་གནང་བ་རེད།